Indrek Kalda

Indrek Kalda (sündinud 6. detsembril 1960) on eesti viiuldaja, helilooja ja pedagoog. 

Ta lõpetas 1976. aastal Võru lastemuusikakooli (õpetaja Samuel Onno) ning õppis 1976–1979 G. Otsa nimelises muusikakoolis viiulit (õpetaja Lemmo Erendy) ja koorijuhtimist (õpetaja Silvia Mellik). 1986. aastal lõpetas ta Viljandi Kultuurikooli orkestrijuhtimise erialal. Töötanud mitmesugustel ametikohtadel, näiteks olnud Tallinna Puhkeparkide Direktsiooni ja Tallinna 12. kutsekeskkooli ansamblijuht ning aastast 1992 Tartu Ülikooli Viljandi Kultuuriakadeemias õpetaja. Õpilasi: Tiit Kikas ja Peeter Rebane.https://kontsertkorraldus.ee/artistid/indrek-kalda#:~:text=Silvia%20Melnik)%2C%20l%C3%B5petas%201986%20Viljandi,kutsekk. 

Ta mängib ansamblites Justament, Lindpriid ja Kaunimate Aastate Vennaskond, on osalenud ka Kukerpillides ja Jääääres, samuti esinenud Saksamaal, Austrias, Poolas, Tšehhis, Slovakkias, Venemaal ja teistes Euroopa riikides ning ka Austraalias ja Jaapanis, USA-s. Loonud laule ja instrumentaalpalu, teinud muusikalisi kujundusi, kirjutanud teatri- ja filmimuusikat. Teinud Eesti Raadios eri kollektiividega ligikaudu 200 salvestust, osalenud paljude heliplaatide salvestamisel. 

2006. aastal ilmus autoriplaat "Jagatud armastus".

2013. aastast musitseerib ta koos oma poja Paul Kristjan Kaldaga, 2013. aastal tegid nad koos plaadi "Lihtsalt lood".

Ta oli kuni 2012. aastani õppejõud Tartu Ülikooli Viljandi Kultuuriakadeemias.Aigi Viira. Indrek Kalda: püüd olla moodne muutub pikapeale piinlikuks. Õhtuleht, 6. november 2013

Poliitiline tegevus
Ta astus 2013. aastal Eesti Konservatiivse Rahvaerakonna liikmeks, kandideeris kohalikel valimistel Tartus ja kogus 147 häält.Vabariigi Valimiskomisjon: Valimistulemus valdades ja linnades 2017. aasta kohalikel valimistel sai ta 588 häält ning osutus valituks Tartu linnavolikogu liikmeks.

Ta kandideeris 2023. aasta valimistel Riigikokku, kogus valimisringkonnas nr 10 (Tartu linn) 468 häält ning ei osutunud valituks.Delfi. (2023). Riigikogu valimiste tulemused 2023. Delfi, 6. märts. Kasutatud 12.03.2023, https://web.archive.org/web/20230312094500/https://www.delfi.ee/leht/valimised2023/tulemused

2024. aasta juunis astus ta EKRE-st välja.https://ariregister.rik.ee/est/political_party/member_history/9000002256?return_page=search&person_name=kalda&page=1

Tunnustus
 2013 Tartu Ülikooli aumärk

Viited

Välislingid
 Aigi Viira. "Indrek Kalda: püüd olla moodne muutub pikapeale piinlikuks" Õhtuleht, 6. november 2013
 "Indrek ja Paul Kristjan Kalda esitavad lugusid uuelt plaadilt" ETV "Terevisioon", 13. november 2013

Kategooria:Eesti lauljad
Kategooria:Eesti viiuldajad
Kategooria:Eesti Konservatiivse Rahvaerakonna poliitikud
Kategooria:Sündinud 1960